У даўніну ў кожным горадзе праводзіліся дабрачынныя кірмашы, зборы ад іх ішлі на дапамогу людзям, якія мелі патрэбу ў гэтым. Гэту традыцыю прадаўжаюць сёстры Свята-Елісавецінскага манастыра г. Мінска. У час фестывалю яны праводзяць шырокую выставу-кірмаш “Кладзезь”, на якой можна набыць царкоўнае начынне, манастырскі хлеб і мёд, арыгінальныя сувеніры ручной работы і імянныя падарункі, травяныя зборы для здароўя, карысныя кнігі для душы, фільмы для дзяцей і дарослых. Усё гэта зроблена ўмела і з вялікай любоўю ў майстэрнях манастыра, дзе працуюць каля 2000 чалавек. Выручаныя ад продажу рэчаў сродкі ідуць на дапамогу вялікай колькасці людзей.